Nr.

**APROB**

**Ministru**

**Anton ANTON**

AVIZAT

Iulian-Robert TUDORACH**E**

**REFERAT DE APROBARE**

Premizele elaborării proiectului de Ordin al ministrului energiei privind stabilirea categoriei „clientului protejat”, conform prevederilor Regulamentului (UE) 2017/1938 al Parlamentului European şi al Consiliului din 25.10.2017 privind măsurile de garantare a siguranței furnizării de gaze și de abrogare a Regulamentului (UE) nr. 994/2010 (Regulamentul nr. 1938/2017) constau în următoarele:

* Art. 2 din Regulamentul (UE) 1938/2017, referitor la obligațiile impuse de către Comisia Europeană fiecărui stat membru de a transmite, până la data de 2 februarie 2018, definiția categoriei „clientului protejat”, volumele de consum anual de gaze ale clienților protejați și procentul pe care respectivele volume de consum îl reprezintă în consumul final total anual de gaze din respectivul stat membru. Astfel, România avea obligația, în calitate de stat membru al Uniunii Europene, de a transmite, până la data de 2 februarie 2018, definiția categoriei „clientului protejat”, respectiv:
* definirea categoriei „clientului protejat”, astfel cum au fost selectate tipurile de clienți finali, care urmează a fi incluse la nivel de țară, care nu intră în dezacord cu mecanismele de solidaritate ale Uniunii, Art. 2, pct. 5 din Regulamentul nr. 1938/2017;
* consumul anual, care revine clienților protejați, cât și procentul pe care acesta îl reprezintă în consumul total de gaze naturale, pentru anul 2017, la nivel de țară;
* volumul de consum detaliat corespunzător fiecărei subcategorii de clienți protejați pe care categoria “clientului protejat” le include, respectiv procentul pe care acestea îl reprezintă în consumul anual total;
* art 6 alin.(1) din Regulamentul nr. 1938/2017, fiecare stat membru informează Comisia cu privire la definiția categoriei “clienților protejați”. Ministerul Energiei are calitatea de Autoritate Competentă în asigurarea securităţii energetice a României în domeniul gazelor naturale, prin intermediul Serviciului Autoritatea Competentă Aprovizionare Gaze Naturale. În data de 28.06.2018, Comisia Europeană a transmis o scrisoare oficială, referitoare la întârzierea notificării de către România a definiției privind clienții protejați, situație care atrage riscul de declanșare a unei proceduri de infringement pe această temă;
* Cap.II, art.102 din Legea 123/2012 – Legea energiei electrice și a gazelor naturale cu modificările și completările ulterioare, privind stabilirea competențelor autorităților în domeniul energiei și ale Ministerului Energiei, ca minister de resort;
* Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare;
* Art. 8, alin. (6) din Hotărârea Guvernului nr. 980/2015 privind organizarea şi funcţionarea Ministerului Energiei, cu modificările și completările ulterioare
* definiția „clientului protejat”, stabilită de Regulamentul nr. 1938/2017, care poate include alături de clienții casnici racordați la o rețea de distribuție a gazelor naturale, în cazul în care un stat membru decide astfel, următoarele categorii de clienți finali:

(a) o întreprindere mică sau mijlocie, cu condiția să fie racordată la o rețea de distribuție a gazelor;

(b) un serviciu social esențial, cu condiția să fie racordat la o rețea de distribuție sau de transport de gaze,

dar în condiția în care consumul anual cumulat al celor două categorii menționate să nu depășească 20% din consumul anual total de gaze naturale înregistrat la nivel național;

(c) o instalație de termoficare, în măsura în care aceasta furnizează energie termică clienților casnici, întreprinderilor mici sau mijlocii sau serviciilor sociale esențiale, cu condiția ca o astfel de instalație să nu poată funcționa cu alți combustibili decât gazele.

În conformitate cu datele furnizate de către operatorii din piața gazelor naturale, precum și cu cele monitorizate de către Autoritatea Națională de Reglementare în domeniul Energiei (A.N.R.E), pentru anul 2017, consumul total de gaze naturale în România a fost de 129.861.126 MWh, iar în privința categoriilor care pot fi vizate de definiția „clientului protejat” datele sunt următoarele:

* Consumul clienților casnici – 30.954.355 MWh
* Ponderea consumului clienților casnici în total consum – 23,83%
* Consumul clienților finali care se regăsesc în categoria de servicii esențiale – 4.705.200 MWh
* Ponderea consumului clienților finali care se regăsesc în categoria de servicii esențiale – 3,62%
* Consumul producătorilor de energie termică destinată consumului populaţiei (cu condiţia ca acești producători să nu poată funcţiona cu alţi combustibili şi să fie conectați la o reţea de distribuţie sau de transport de gaze naturale) – 12.958.437 MWH
* Pondere producătorii de energie termică destinată consumului populaţiei (cu condiţia ca acești producători să nu poată funcţiona cu alţi combustibili şi să fie conectați la o reţea de distribuţie sau de transport de gaze naturale) - 9,97 %.
* În privința consumului clienților finali racordați la o rețea de distribuție care se încadrează în categoria IMM, în conformitate cu prevederile legale în vigoare, au fost întâmpinate o serie de dificultăți în determinarea unei valori exacte, deoarece încadrarea acestor clienți în structura consumului de gaze naturale presupune plasarea lor în diferite subcategorii, așa cum acestea au fost stabilite prin Ordinul ANRE nr.5/2013, cât și Ordinului ANRE nr. 29/2016 pentru aprobarea Regulamentului privind furnizarea gazelor naturale la clienţii finali, precum categoriile de „clienți comerciali”, „alți clienți industriali” alți clienți secundari”, etc.

Cu toate acestea, conform datelor obținute pentru anul 2017, ponderea clienților finali de gaze naturale racordați la o rețea de distribuție, care se încadrează în categoria IMM, se situează în intervalul procentual de 17 - 19 % din total consum anual.

Având în vedere ponderea consumului clienților finali care se regăsesc în categoria de servicii esențiale în totalul consumului pe anul 2017, respectiv 3,62%, se poate estima că suma dintre această pondere și cea aferentă clienților finaliracordați la o rețea de distribuție sau de transport, care se încadrează în categoria IMM se situează în intervalul 20 – 23 %.

*Pe cale de consecință, considerăm rezonabilă încluderea în categoria „clientului protejat” atât a clienților finali care se regăsesc în categoria de servicii esențiale, cât și a clienților finali racordați la o rețea de distribuție, care se încadrează în categoria IMM.*

În baza celor prezentate, vă rugăm să aprobați definiția „clientului protejat”, cu subcategoriile corespunzătoare, având în vedere necesitatea îndeplinirii obligațiilor prevăzute în Regulamentul (UE) 1938/2017, după cum urmează:

Categoria „clientului protejat” include toţi clienții casniciracordați la o rețea de distribuție a gazelor naturale și următoarele categorii de clienți finali:

(a) întreprinderile mici și mijlocii, racordate la rețelele de distribuție a gazelor naturale;

(b) prestatorii de servicii sociale esențiale care au legătură cu asistența medicală, asistența socială esențială, de urgență, de securitate, cu educația sau cu administrația publică, racordate la rețelele de distribuție sau la Sistemul Național de Transport al gazelor naturale;

(c) producătorii de energie termică, care nu pot funcționa cu alți combustibili decât gazele și care furnizează energie termică clienților casnici, întreprinderilor mici sau mijlocii și/sau prestatorilor de servicii de asistență medicală, asistență socială esențială, de urgență, de securitate sau prestatorii de servicii care au legătură cu educația sau cu administrația publică.

*Cu deosebită stimă,*

Direcția Generală Țiței și gaze Naturale

Director General Director General Adjunct

Cristian – Florin Gheorghe Cornel Zeveleanu

Șef Serviciu

Răzvan Rădulescu